open-index/open-wikipedia-markdown huggingface dataset:
Henry FitzRoy (1158)

**Henry FitzRoy** (født 1103, død 1158) var sønn av Henrik I av England og den walisiske prinsessen Nest ferch Rhys fra Dinefwr Castle, Carmarthenshire, datter av prins Rhys ap Tewdwr av Deheubarth og hans hustru Gwladys ferch Rhywallon. Henry FitzRoy var født utenfor ekteskap.

Etter at Nest Verch Rhys’ far døde og normannerne hadde rykket militært inn i Wales, tilbød den engelske kongen å bli Nest ferch Rhys’ verge. Hun var kjent som en enestående vakker kvinne, og før et år var gått, hadde kongen tatt henne til sengs. Etter at Henry FitzRoy ble født, fikk kongen giftet henne bort.

Det er svært lite som vites om Henry FitzRoy. Etternavnet tyder på at hans kongelige opphav var velkjent da «FitzRoy» er tradisjonelt for «kongesønn», fra fransk *fitz* = sønn av, *roy*, *roi* = konge. Antagelig vokste han opp hos i sin mor i Wales, men i en anglo-normannisk husholdning. Han ble drept i et slag på Anglesey i 1158.

Han skal ha vært far til: 
* Robert FitzHenry
* Meiler FitzHenry
* Master Morgan FitzHenry
* Amabel FitzHenry

## Referanser


## Litteratur
* Turvey, Roger: *The Welsh Princes: The Native Rulers of Wales, 1063–1283*. Pearson Education 2002
Al Wahat

**Al Wahat** er en kommune i Libya. Al Wahat har beliggenhet nordøst i landet, og har 29&nbsp;257 innbyggere.

Al Wahat grenser mot sju andre libyske kommuner.
Az Zawiyah

**Az Zawiyah** (arabisk: **الزاوية**) er en by og kommune i Libya. Byen Az Zawiyah er administrasjonssenter i kommunen. Kommunen har 197&nbsp;177 innbyggere.

Az Zawiyah har beliggenhet i det nordvestlige Libya, og grenser mot tre andre kommuner, deriblant hovedstaden Tripoli.
Nes Presseklubb

**Nes Presseklubb** ble stiftet på Årnes i Akershus 4. desember 1980 av Marit Hoel, Per Stokkebryn, Tom Roger Hæhre, Kjell Aasum, Frits Wahlstrøm, Trygve Tangerud, Morten Kristoffersen og Trond Stensåsen.

Presseklubben har siden 1981 delt ut prisen «Snill nesbu». Noen av de som har mottatt denne prisen er tidligere stortingsrepresentant Erland Asdahl (1982) den da nylig avgått som ordfører Kjell A. Wang (1991), stortingsrepresentant Sverre Myrli (2001), kunstmaleren Haakon Engelsen (2004), bluesartisten Amund Maarud (2018), daværende stortingspresident Tone W. Trøen (2019) og langrennsløperne Tiril og Lotta Udnes Weng (2024).

Klubben står for utgivelsen av *Jul i Nes*, et julehefte for Nes kommune. Utgivelsen er Romerikes eneste lokale julehefte. Første utgave kom i 1982, og med unntak av i 2002 og 2003 har det vært gitt ut hvert år. I 2021 hadde juleheftet et opplag på .

Per 2008 hadde klubben 24 medlemmer, og styret bestod av: 
* Kjell Aasum (*[[Romerikes Blad]]*) (leder)
* Marte Rimstad (*[[Glåmdalen]]*)
* Jan Erik Hæhre (*[[Raumnes]]*)

## Referanser
Skullcandy

**Skullcandy** er et selskap fra Park City i Utah. De produserer hodetelefoner, øreplugger, hands free-utstyr og mp3-spillere. Selskapet ble etablert i 2003. Skullcandys målgruppe er ungdommer og utendørssport-markedet. 

Produktene er kjent for å ha uvanlige navn og trendy design. De dyreste hodetelefonene har et godt rykte blant DJer for høy komfort og god lyd. Fra enkelte hold har de fått kritikk for å være for kostbare og for ikke å gi optimal lydgjengivelse.

## Referanser


## Eksterne lenker
* Skullcandys hjemmeside
Fotballforeningen Nesbuene

**Fotballforeningen Nesbuene** (6. mai 1979 &ndash; 1. mai 2004) var en norsk fotballklubb fra Årnes i Akershus. Klubben debuterte i Akershus Fotballkrets i 1980 med A- og B-lag. Klubben deltok med to lag gjennom 15 sesonger, til slutt kun med old boys-lag. Det ble én sesong med deltakelse på 6. nivå i 1993. 
Nesbuene tok i 1983 initiativet til Romjuls-cup i Neshallen, som ble innviet samme år. Laget spilte med grønn og hvit horisontalstripet trøye og hvit bukse.

## Spillere og ledere
Spillere med flest kamper:
Per Anders Høgda, Jan Erik Løkenlien, Trond Erik Østhaug, Karl Eivind Greeny, Trond Egil Greeny, Dagfinn Bråthen, Jan Roar Moløkken, Tore Sellin og Roar Larsen.

Ledere med lengst fartstid: 
*Per-Arne Johannessen
*Kjell Aasum

## Bibliografi
A-lagets statistikk er gjengitt i boka *Fra Kaka til Carew – Romeriksfotball gjennom 100 år* (Romeriksforlaget 2007)

## Referanser
Magne Fremmerlid

**Magne Fremmerlid** (født 19. april 1961 på en liten gård i Skodje) er en norsk operasanger (bass). Han har studert ved Rogaland Musikkonservatorium og hos Ingrid Bjoner i Oslo. Han debuterte i 1991 med Rikskonsertenes debutstøtte og har siden 1997 vært solist ved Den Norske Opera, hvor han er fast ansatt .

Fremmerlid har blant annet hatt følgende roller på Den Norske Opera 
:

Fremmerlid er også aktiv som oratoriesanger. I 2002 var han med på den første fremførelsen av Geirr Tveitts Baldurs Draumar etter at den var rekonstruert. Han kommer opprinnelig fra Skodje på Sunnmøre, men er nå bosatt på Bisjord i Larvik.

I 2012 og 2014 spilte Fremmerlid tittelrollen som Pietro Querini i Querinioperaen på Røst.

## Referanser
Huairou

**Huairou** (kinesisk: 怀柔区; pinyin: *Huáiróu Qū*) er et bydistrikt som ligger nordøst i Beijing i Kina. Distriktet dekker 2&nbsp;557,3 kvkm og hadde 296&nbsp;002 innbyggere i 2000. Det er 50 kilometer fra Beijing sentrum; 90 prosent er fjellområder. Dets viktigste jordbruksvarer er kastanjer, valnøtter, hagtornslekta, pærer og aprikoser.

Sentrum i Huairou ligger bare ca. 20&nbsp;km fra Mutianyu, som har en attraktiv del av Den kinesiske mur.

Under FNs fjerde verdenskvinnekonferanse ble NGO-aktiviteten lagt til Huairou, en time unna der de offisielle møtene fant sted. Dette førte til en del misnøye idet mange NGO-aktivister følte seg isolerte fra begivenhetenes sentrum. Det ble bygd opp en midlertidig kvinneby for 30&nbsp;000 kvinner i Huairou i anledning konferansen.

## Administrative enheter
**Subdistrikter:**
*Longshan (龙山街道), Quanhe (泉河街道)
**Storkommuner (områder):**
*Huairou (怀柔地区), Yanqi (雁栖地区), Miaocheng (庙城地区)
*Normale*:
*Beifang (北房镇), Yangsong (杨宋镇), Qiaozi (桥梓镇), Huaibei (怀北镇), Tanghekou (汤河口镇), Bohai (渤海镇), Jiuduhe (九渡河镇), Bolimiao (琉璃庙镇), Baoshan (宝山镇)
**Kommuner:**
*Changxiaoying for mandsjuene (长哨营满族乡), Labagoumen for mandsjuene (喇叭沟门满族乡)

## Samferdsel
Kinas riksvei 111 løper gjennom området, på sin vei fra Beijing til Jiagedaqi i provinsen Heilongjiang.

## Referanser


## Eksterne lenker
*
Giulio Andreotti

**Giulio Andreotti** (født 14. januar 1919 i Roma, død 6. mai 2013 samme sted) var en italiensk kristeligdemokratisk politiker. Han var Italias statsminister sju ganger mellom 1972 og 1992 og var dessuten landets utenriksminister mellom 1983 og 1989.

Han var den siste statsministeren for partiet Democrazia Cristiana (DC) før dette partiet gikk i oppløsning. Hans siste periode var preget av avsløringer av korrupsjon, som til sist ødela partiet. 24. oktober 1990 fortalte han om eksistensen av Operasjon Gladio, et hemmelig anti-kommunistisk NATO-nettverk. I 1993 ble han etterforsket for mafia-forbindelser.

I november 2002 ble Andreotti dømt til 24 års fengsel for sin rolle i mordet på journalisten Mino Pecorelli i 1979. Pecorelli hadde offentliggjort beskyldninger om at Andreotti hadde forbindelse til mafiaen. Andreotti anket imidlertid dommen, og 30. oktober 2003 ble han frikjent ved en ankedomstol.

Samme år frikjente retten i Palermo ham for beskyldninger om forbindelse til mafiaen, fordi saken var blitt foreldet. Retten slo fast at Andreotti hadde hatt sterke forbindelser til mafiaen frem til 1980, og at han hadde brukt dem til å fremme sin politiske karriere i et slik omfang, at han ble ansett for selv å være en del av mafiaen.

## Referanser


## Eksterne lenker
* 
* 
*
Mentougou

**Mentougou** (kinesisk: 门头沟区, pinyin: *Méntóugōu Qū*) er et bydistrikt vest i Beijing i Kina.

Det er på 1.321 kvkm, med 266&nbsp;591 innbyggere (2000). 

Xishanfjellene (Vestfjellene eller de vestlige høyder – *Western Hills*) dekker over 90 prosent av Mentougou. Det gamle buddhistiske Tanzhetempelet ligger her.

Distriktet utvinner kull, kalkstein og granitt. Av landbruksprodukter kan nevnes roser, ville jujubær, sopp og Beijings hvite pærer.

Området var helt landlig helt frem til 1990-årene, og ble av byboerne i Beijing ikke betraktet som del av byen. Men senere er den østlige delen av Mentougou blitt urbanisert. 

## Administrative enheter
**Subdistrikter:**
*Dayu (大峪街道), Chengzi (城子街道), Dongxinfang (东辛房街道), Datai (大台街道);
**Storkommuner (områder):**
*Wangping (王平地区), Tanzhesi (潭柘寺镇), Yongding (永定镇), Longquan (龙泉镇), Junzhuang (军庄镇), Yanchi (雁翅镇), Zhaitang (斋堂镇), Qingshui (清水镇), Miaofengshan (妙峰山镇)

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Sjette ringvei fører gjennom det østlige Mentougou.

## Referanser
Gerald de Windsor

**Gerald de Windsor** (død før 1136), også kjent som Gerald FitzWalter, var en normannisk adelsmann med ansvar for de normanniske styrkene i Wales på slutten av 1000-tallet.

Han var sønn av Walter FitzOther og Gwladys ferch Ryall. Etter at kong Henrik I av England hadde satt barn på den walisiske prinsessen Nesta eller Nest ferch Rhys fra Deheubarth, kjent for sin skjønnhet, fikk kongen sin mann i Wales til å gifte seg med henne en gang rundt 1095. Hun brakte med seg en sønn fra forholdet til kongen, Henry FitzRoy.

Gerald de Windsor holdt stillingen som kommandant av festningen Pembroke Castle fra 1102, ble bevilget herskapsboligen Moulsford i Berkshire (i dag Oxfordshire) og bygget en normannisk festning i Pembrokeshire, Carew Castle.

Han fikk fem barn med Nest:
* William (død 1173), far til Raymond Fitzgerald («Le Gro»)
* Maurice FitzGerald, lord av Lanstephan (født ca. 1100, død 1. september 1176)
* David FitzGerald, biskop av St David's (død ca. 1176)
* Angharad

Muligens også Gwladys

## Referanser


## Eksterne lenker
* Preamble to the Norman invasion of Ireland – innledning til den normanniske invasjonen av Irland
Afrikamedaljen

**Afrikamedaljen** (*Medaille für den Italienisch-Deutschen Feldzug in Afrika*) er en italiensk/tysk utmerkelse fra den annen verdenskrig.

## Historie
Medaljen ble designet av Roberto De Marchis og ble utgitt av den italienske regjering som utmerkelse til tyske soldater i Erwin Rommels Afrikakorps. Den første utdelingen fant sted i 1942. Opprinnelig var medaljen i bronse, men metallmangel på grunn av krigen førte raskt til at den ble laget som «krigsmedalje» i sink med bronsefinish. På grunn av Italias overgivelse under krigen ble det forbudt for tyske soldater å bære medaljen etter 29. mars 1944.

## Design
På advers av medaljen er det bilde av den italienske Fileniportalen og et hakekors. Rundt ytterst står skriften «ITALIENISCH DEUTSCHER FELDZUG IN AFRIKA» (høyre side) og «CAMPAGNA ITALO-TEDESCA IN AFRICA» (venstre side). På revers er det avbildet to gladiatorer, som symboliserer Italia og Tyskland, som sloss med en krokodille, som symboliserer England. Medaljen er merket «DE MARCHIS» med versaler under krokodillen.

Medaljen ble båret på øvre del av venstre bryst, i et 24&nbsp;mm bredt medaljebånd i fargene grønn-hvit-rød-hvit-sort, fra fargene i det italienske og tyske flagget.

## Se også
* Liste over tyske militære utmerkelser 1933-1945

## Kilder
* German military awards and decorations
Shijingshan

**Shijingshan** (kinesisk: 石景山区, pinyin: *Shíjǐngshān Qū*) er et distrikt i byprovinsen Beijing. Det ligger vestenfor byens bykjerne. Arealet er på 86 km², og har en befolkning på 489&nbsp;439 (2000). 

Xishanfjellene (Vestfjellene eller de vestlige høyder – *Western Hills*) begynner i Shijingshandistriktet. I distriktet ligger også Babaoshan revolusjonære gravlund.

## Administrative enheter
**Subdistrikter**
*Babaoshan (八宝山街道), Laoshan (老山街道), Bajiao (八角街道), Gucheng (古城街道), Pingguoyuan (苹果园街道), Jinding aveny (金顶街街道), Guangning (广宁街道), Wulituo (五里坨街道), Lugu (鲁谷街道)

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

## Referanser
Kalvøya naturreservat

**Kalvøya naturreservat** er et vernet strandområde på nordsiden av Kalvøya som består av overordoviciske bergarter fra etasje 4a til 5b i Oslofeltet. Bergartene består av  kalksandstein som er avsatt i en kanal, i tillegg til vekslende leir- og kalklag som er typisk for Oslofeltets kambrosilur. Opprettet som naturreservat den 15. januar 1988, 15 daa.

## Se også
*Verneområder i Akershus
*Direktoratet for naturforvaltning, faktaark Besøkt 24. februar 2013.

## Referanser
Birra Peroni

**Birra Peroni** (eller bare **Peroni**) er et italiensk ølbryggeri, som ble dannet i Vigevano, Lombardia i 1846. Hovedkontorene ligger nå i Roma.

Bryggeriets mest kjent varemerke er Nastro Azzurro, en pilsnerøl som i dag markedsføres over hele verden.

## Eksterne lenker
*
Pinggu

**Pinggu** (kinesisk: 平谷区, pinyin: *Pínggǔ Qū*) er et distrikt som ligger langt øst i byprovinsen Beijing i Kina.

Arealet er på 950 km² og i 2000 var innbyggertallet 396&nbsp;701.

Fylket har en betydelig produksjon av kaki (kakiplomme).

## Administrative enheter
**Subdistrikter:**
*Xinggu (兴谷街道), Binhe (滨河街道)

**Storkommuner:**

*Områder* (地区):
*Yuyang / Pinggu by (渔阳地区 / 平谷镇), Yukou (峪口地区（镇）), Mafang (马坊地区（镇）), Jinhaihu (金海湖地区（镇）)

*Normale:* 
*Donggaocun (东高村镇), Shandongzhuang (山东庄镇), Nandulehe (南独乐河镇), Dahuashan (大华山镇), Xiagezhuang (夏各庄镇), Machangying (马昌营镇), Wangxinzhuang (王辛庄镇), Daxingzhuang (大兴庄镇), Liujiadian (刘家店镇), Zhenluoying (镇罗营镇)

**Kommuner:**
*Xiong'erzhai (熊儿寨乡), Huangsongyu (黄松峪乡)

## Referanser


## Eksterne lenker
*
Changping

**Changping** (kinesisk: 昌平区; pinyin: *Chāngpíng Qū*) er et bydistrikt nordvest i byprovinsen Beijing.

Det dekker 1430&nbsp;km² og hadde i 2000 en befolkning på 614&nbsp;821 innbyggere.

Det ligger ca. 34 kilometer fra Beijing sentrum.

## Fengsel
Det viktige Qinchengfengselet ligger i distriktet Changping.

## Kulturminner
De tretten Minggravene og Yinshan-pagodeskogen ligger i distriktet, og er oppført på Folkerepublikken Kinas liste over kulturminner.

## Administrative enheter
**Subdistrikter:**

*Normale:*
* Chengbei (城北街道), Chengnan (城南街道)
*Områder / kommuner:*
* Nankou (南口地区), Machikou (马池口地区), Shahe (沙河地区), Huilongguan (回龙观地区), Dongxiaokou (东小口地区)
**Storkommuner:**
* Yangfang (阳坊镇), Xiaotangshan (小汤山镇), Nanshao (南邵镇), Cuicun (崔村镇), Baishan (百善镇), Beiqijia (北七家镇), Xingshou (兴寿镇), Liucun (流村镇), Shisanling (十三陵镇), Yanshou (延寿镇)

## Økonomi
I fylket ligger det meget kraftige Shisan Ling vannkraftverk, som er et pumpekraftverk med inntil 800 MW kapasitet og årsproduksjon på om lag 1,25 TWh.

## Samferdsel
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.

## Referanser


## Eksterne lenker
*  
* Kart over Changping
Kyborg

En **kyborg** (**kyb**ernetisk **org**anisme, av gresk *kybernetes* = styrmann) er en krysning mellom et levende vesen og en maskin. Ordet kan vise til personer med *[[pacemaker]]* eller implantert høreapparat.

Begrepet er kjent fra *[[science fiction]]*, der teknologi implanteres i mennesker, eller i *[[cyberspace]]* hvor mennesket er integrert i maskinen (avatar).

*Bodyhacking* med databrikker innsatt i kroppen er et skritt på veien mot å gjøre mennesker til kyborger.

Begrepet ble popularisert gjennom *[[Terminator (filmserie)|Terminator]]*-filmene.

Donna Haraway brukte i sitt essay *A Manifesto for Cyborgs* fra 1985 «kyborg» som metafor i sitt prosjekt for en sammensmeltning av marxisme og feminisme.

## Referanser


## Kilder
* Haraway, Donna (1991) «A Cyborg Manifesto: Science, Technology, and Socialist Feminism in the Late Twenthieth Century» i Simians, Cyborgs, and Women. The Reinvention of Nature, London: Free Association Books
* kyborg, Store norske leksikon. (28.02.2013)
Imphal

**Imphal** er hovedstad i den indiske delstaten Manipur. Imphal ligger ved elven med samme navn, i en dal, vel 770 meter over havet.

Imphal var kongssete da Manipur var et selvstendig kongerike og senere en fyrstestat i Britisk India. Ruinene av det kongelige palasset, Kangla, ligger midt i byen.

Imphal ble okkupert av japanske styrker under den andre verdenskrig og gjenerobret av britiske styrker etter stor kamp.

Det var sterk lokal motstand mot å bli en del av Unionen India i 1949. Imphal har senere vært åsted for voldelige opprør og separatisme, som har blitt slått ned av Indias regjering ved bruk av militærmakt.

## Referanser
Pacífico

**Pacífico** er et ølmerke fra Grupo Modelo som blir konsumert mye nordvest i Mexico. Ølet er av typen pilsner, og det har sin opprinnelse fra Mazatlán i begynnelsen av 1900-tallet. Det over 100 år gamle bryggeriet Pacífico er en del av Grupo Modelo.

Selve ølflasken fås i flere størrelser. Den vanligste flaskestørrelsen er på 32,5 centiliter, men det forekommer også mindre flasker på 25 centiliter og større flasker med et volum på 94,5 centiliter. Disse større flaskene omtales også som «ballena» (hval) på grunn av tykkelsen.
I tillegg til flasker, tappes Pacífico også på boks.

## Pacífico Light
I tillegg til Pacífico begynte bryggeriet også å produsere Pacífico Light fra 2008. Pacífico Light er et lavkaloriøl og har lavere alkoholinnhold enn Pacífico.
Pacífico Light blir produsert i flere størrelser på glassflasker i tillegg til boks.

## Referanser
Sankt Mikaels kirke i Beijing

**Sankt Mikaels kirke i Beijing** er en katolsk kirke i nygotisk stil i den kinesiske hovedstaden, ved gaten *Dongjiaominxiang*. Den ble bygd i 1902 i det tradisjonelle legasjonskvarteret. Frem til 1949 betjente det katolske utlendinger som holdt til i dette området.

Kirken ble stengt av kommunistene i 1958. Under kulturrevolusjonen ble korset på spiret bendt ned og latt hengende i mange år. Gaten som kirken lå ved, den gamle *Legasjonsgaten*, fikk navnet *Antiimperialismegaten*. Kirken ble benyttet som lager for den umiddelbart bakenforliggende barneskolen.

Etter to års reparasjoner ble kirken gjenåpnet den 23. desember 1989.

## Litteratur
*Jean Charbonnier, M.E.P. (red.): *Guide to the Catholic Church in China 2004*, China Catholic Communication, Singapore 2004
Postkortet

***Postkortet*** er et tidsskrift og medlemsblad for foreningen Norske Postkortsamlere. Tidsskriftet ble første gang utgitt i 1981. Det har 4 utgivelser hvert år, vanligvis i månedene mars, juni, september og desember.

*Postkortet* er utgitt i A5-format og har normalt 56 sider.

## Referanser


## Eksterne lenker
*
Eiganes gravlund

**Eiganes gravlund** er en gravplass på Eiganes i Stavanger den ble innviet og tatt i bruk 10. februar 1910. 

Det er også en krigskirkegård med falne soldater fra de britiske samveldelandene, av disse er 44 begravd på Eiganes. Det finnes også norske, sovjetiske og polske krigsgraver. Tyske graver ble flyttet etter krigen. I 2010 ble det satt opp en minnestøtte etter 22 jøder fra Stavanger som døde i tyske leirer.

St. Svithun menighet har eget gravfelt på Eiganes gravlund. 

Det er livssynsåpent kapell fra 1919, krematorium fra 1942 og driftsbygning fra 1997 ved gravplassen. Totalt er gravlunden på omkring 80 000 m2.

Deler av gravlunden ble på 1970 til -80 tallet lagt om fra rammegraver til gravfelter i plen. Gravlunden har likevel bevart det historiske preget ved at en relativ stor del av gravlunden fremdeles er rammegraver, innrammet i granittkarmer. Mange rammegraver er familiegravsteder med en unik utforming og beplantning .

Gravplassen har egne urnefelter og et eget felt for anonym nedsetting av urner.  I 2004 ble det tatt i bruk et nytt urnefelt med en helt spesiell utforming. Gravene er organiserte i stjerneformasjoner. Dette gir en sterkere identitet til gravstedet enn når gravene organiseres i en ordinær rekkeformasjon. I 2009 ble det opparbeidet navnet minnelund. Her kan en velge urne- eller kistegraver, uten å sette opp egen gravstein. Navnene til de avdøde preges inn på bronseplater som monteres på et felles monument. Disse gravene får på vanlig måte egen fester. Det er anlagt fellesområder for blomster, lys. Stell av minnelunden blir ivaretatt av de gravplassansatte. 

Eiganes gravlund er byens mest besøkte gravplass med et årlig besøkstall på nærmere 300 000 personer.

Denne gravlunden må ikke forveksles med «Egenes kirkegård», som var der det nå er park sørvest for krysset mellom Stokkaveien og Løkkeveien.

## Eksterne lenker

* Stavanger kirkelige fellesråd om Eiganes gravlund
* https://web.archive.org/web/20101110005032/http://www.aftenbladet.no/lokalt/1280795/Endelig_minnes_Stavanger_joedene_som_ble_sendt_til_doedsleirene.html
Livskvalitet

**Livskvalitet** er den opplevde følelsen av å leve et godt liv, og handler ofte om andre faktorer enn økonomi og overlevelse. Vurderingen av livskvalitet som god eller dårlig beror ofte på egen subjektiv bedømmelse. En objektiv vurdering av livskvalitet må begrenses til å observere hvordan fundamentale menneskelige behov er tilfredsstilt.

Ifølge filosofen Jeremy Bentham henger det gode liv og livskvalitet sammen med opplevelsen av lyst. Denne oppfatningen kalles også for hedonisme. En rekke ulike faktorer bidrar til livskvalitet: Det fysiske miljø, fysisk og psykisk/mental sunnhet, psykososiale miljø, utdannelse, arbeid, estetiske, transcendental og religiøs opplevelse, og øvrige utfoldelsesmuligheter.

Livskvalitet kan beskrives med å være aktiv, ha et fellesskap, selvfølelse og en grunnstemning av glede. Begrepet forveksles ofte med levestandard, men dette begrepet dekker primært de rent økonomiske forhold.

Forskerne Anton Aggernæs og Søren Ventegodt har i hhv. 1988 og 1998 gjennomført undersøkelser av danskenes livskvalitet.

## Stiglitz-Sen-Fitoussi-kommisjonens arbeid
I 2008 nedsatte den daværende franske president Nicolas Sarkozy "Kommisjonen for måling av økonomisk vekst og sosiale fremskritt". Bakgrunnen var Sarkozys utilfredshet med den eksisterende statistiske informasjon om økonomi og samfunn. Kommisjonens oppgave var å identifisere begrensninger i BNP som et mål for sosiale fremskritt og utarbeide forslag til, hvilken ytterligere informasjon som kan anvendes til at utarbeide mer relevante indikatorer for samfunnsmessige fremskritt. Kommisjonen var høyt profilert, dels fordi dens arbeide i Frankrike ble viet stor politisk oppmerksomhet, og dels fordi den var sammensatt av en rekke internasjonalt høyt anerkjente økonomer. Komiteen ble ledet av Nobelprisvinnerne Joseph Stiglitz og Amartya Sen og den franske økonomen Jean-Paul Fitoussi, og blant dens 22 øvrige medlemmer var også tre Nobelpristagere i økonomi: Kenneth Arrow, James Heckman og Daniel Kahneman.

Etter 1 1/2 års arbeid offentliggjorde kommisjonen sin rapport i september 2009.  Kommisjonen konkluderte med at det ikke er noe galt i seg selv med at bruke BNP, men at målet ofte, både i den politiske og den offentlige debatt, ble brukt galt og uten de nødvendige forbehold.

## Mål på livskvalitet
Kommisjonen konkluderte med at det derfor er behov for at supplere BNP med mål som gir mer kunnskap om folks livskvalitet og  foreslo at det måles etter 8 dimensjoner:

# Materiell levestandard (inntekt, forbruk og formue)
# Helse
# Utdannelse
# Personlige aktiviteter, bl.a. arbeid
# Politisk deltakelse
# Sosiale forbindelser og relasjoner
# Miljø
# Usikkerhet - økonomisk og fysisk

Kommisjonen anbefalte dessuten at man skulle se på fordelingen av disse dimensjoner over sosioøkonomiske grupper, kjønn og generasjoner.

Kommisjonens arbeid er siden blitt fulgt opp i en rekke land og organisasjoner som har gått i gang med at gjennomføre og formidle målinger av livskvalitet. Det gjelder bl.a. Storbritannia, Italia og OECD. Sistnevnte har utviklet en ''Better Life Index".

## Se også
*Levestandard

## Referanser
Hereford og Worcester

**Hereford og Worcester** var et engelsk grevskap (fylke) som ble dannet den 1. april 1974 etter den nye forordningen om lokalt selvstyre. Herefordshire, det meste av Worcestershire (unntatt Halesowen og Stourbridge som ble en del av West Midlands), og byfylket Worcester ble lagt til det nye grevskapet. Hovedstaden var Worcester.

Hereford og Worcester grenset mot Shropshire, Staffordshire og West Midlands i nord, Warwickshire i øst, Gloucestershire i sør og Gwent og Powys i Wales i vest.

Det var lokal motstand mot sammenslåingen. Det britiske parlamentet til slutt vedtok i 1995 å oppløse grevskapet og gjenopprette Herefordshire og Worcestershire som selvstendige grevskaper. Endringen trådte i kraft 1. april 1998.

## Referanser
Cyberpunk

**Cyberpunk** er en genre innenfor science fiction, som kom i 1980-årene. Handlingen finner oftest sted i nær fremtid på jorden, gjerne i et dystopisk, urbant samfunn. Cyberpunken er i hovedsak rettet mot datamaskiner og IKT, men også ekstraordinær energi og mangfold. Dette er et resultat av selvkorrigering i science fiction-genren, som tradisjonelt hadde ignorert betydningen av informasjonsteknologi. Cyberpunks dystopiske verden har blitt kalt for antitesen til de utopiske science fiction-visjonene som Star Trek er et godt eksempel på.
I cyberpunk utspiller store deler av handlingen seg online, og skillet mellom den virkelige og den virtuelle verden kan bli noe diffus. Noen teoretikere ser på cyberpunkhistorier som fiktive prognoser for Internetts utvikling. Internetts virtuelle verden forekommer under ulike navn, som *cyberspace*, *the Metaverse* og *the Matrix*.
Liste over tyske sivile utmerkelser 1933–1945

**Liste over tyske sivile utmerkelser 1933-1945**

* Blodordenen «Medaille zur Erinnerung an den 9. November 1923»
* Den tyske ørns fortjenesteorden «Verdienstorden vom Deutschen Adler»
* Moderkors «Ehrenzeichen der deutschen Mutter»
* Kors for trofast tjeneste «Treudienst Ehrenzeichen»
* Sosialtjenestemedaljen «Ehrenzeichen für Deutsche Volkspflege»
* Luftforsvarsmedaljen «Luftschutz-Ehrenzeichen»
* SS-tjenestemedalje «SS-Dienstauszeichnung»
* NSDAP tjenestemedalje «Dienstauszeichnung der NSDAP»
* Riksarbeidstjenestemedaljen «Dienstauszeichnung für den Reichsarbeitsdienst»
* Polititjenestemedaljen «Polizei Dienstauszeichnung»
* Tysk nasjonal pris for kunst og vitenskap «Deutsche Nationalpreis für Kunst und Wissenschaft»  
* Tysk Røde kors medalje «Ehrenzeichen des Deutschen Roten Kreuzes»   

## Se også
* Liste over tyske militære utmerkelser 1933-1945
Diskret og kontinuerlig tid

**Diskret** betyr i informasjonsteoretisk forstand en verdi som er ikke-kontinuerlig i tid. En analog verdi er derimot **kontinuerlig** i tid. Hvis et signal er diskret i tid så er det ofte synonymt med en samplet verdi.

Matematisk håndteres diskrete verdier med summasjoner, mens kontinuerlige verdier håndteres som integraler.

At noe er diskret i tid må ikke forveksles med at det er kvantisert i verdi. En verdi som *diskretiseres* er delt opp i tid, mens en verdi som *kvantiseres* er delt opp i verdi. Når et signal omtales som digitalt er det både diskretisert (samplet) og kvantisert.

## Referanser
Kinasjakk

**Kinasjakk** er et brettspill som kan spilles av to til seks personer samtidig. Spillet går ut på at spillerne flytter de ti brikkene sine over til motsatt side av brettet. Det kan gjøres ved å flytte ei brikke ett steg lenger fram av gangen, eller hoppe over andre brikker og dermed flytte flere steg. Spilleren kommer lengst mulig på færrest trekk ved å hoppe over andre brikker. 

Til tross for navnet har ikke kinasjakk opphav i Kina. Det er heller ikke en variant av sjakk. Spillet ble funnet opp i Tyskland i 1893, under navnet *Stern-Halma*. Stern betyr 'stjerne' på norsk. «Stern-Halma» var en variant av spillet Halma som brukte et stjerneformet brett i stedet for det tradisjonelle kvadratiske. Da spillet kom til USA i 1928, fikk det navnet «Hop Ching Checkers» som et markedsføringstriks.

## Kinasjakk i Norge

Høsten 2019 ble Norsk Kinasjakk Forening stiftet. Årlig Norgesmesterskap ble innført samme året.

## Litteratur
* Stephanie Bernardo Johns: *The Ethnic Almanac* Doubleday Publishing (1981). ISBN 0-385-14143-2

## Eksterne lenker

* 

* Norsk Kinasjakk Forening
Rakkestad Idrettsforening

**Rakkestad Idrettsforening** er en idrettsforening fra Rakkestad i Østfold. Rakkestad Idrettsforening ble stiftet 11. november 1914, etter sitt utspring i Rakkestad Sportsforening som startet i 1906. Etter unionsoppløsningen ble foreningen hetende Rakkestad Idrettsforening og fikk sitt første styre bestående av formann Sven Schander, nestforman Alf Mjørud, sekretær Enok Schander og kasserer Johan Solsad. I oppstarten var fotball eneste gruppe, men etterhvert dukket flere idretter opp. I dag teller RIF fem forskjellige undergrupper; fotball, turn, håndball, skøyter og ei nystarta innebandygruppe.

## Fotball

### Tabell

## Skøyter
Laget arrangerte  på Idrettsplassen.

**Kjente løpere**
* Sigrid Sundby

## Spillerstall
Pr. 5. juli 2022

 

## Referanser




## Eksterne lenker
* 
* Rakkestad Turn
* Rakkestad Skøyter
* Rakkestad Fotball
Darryl Neighbour

**Darryl Neighbour** (født 21. juli 1948) er en canadisk rullestolcurlingspiller. 

Han overtok som *skip* for det canadiske landslaget foran VM i 2008, for Chris Daw, men før dette har han også vært skip for Britisk Colombias regionlag og vunnet det canadiske mesterskapet, sist i 2007 i Ottawa. For dette og sin innsats for rullestolcurling ble han av Curl BC tildelt «Athlete with a Disability Award 2007». 
 
## Resultater

## Referanser


## Eksterne lenker
* 
* Intervju med Darryl Neighbour (engelsk)
Sør-California

**Sør-California** (engelsk: *Southern California*, konvensjonelt kjent som *SoCal*) er en geografisk og kulturell region som generelt består av Californias sørligste fylker (*counties*). Regionen er generelt beskrevet som åtte fylker, basert demografi og økonomisk tilknytning: Imperial, Los Angeles, Orange, Riverside, San Bernardino, San Diego, Santa Barbara, og Ventura. Den mer omfattende definisjonen som også omfatter fylkene Kern og San Luis Obispo er også benyttet og er basert på historiske, politiske inndelinger.

Definisjonene med 8 og 10 fylker benyttes ikke for Større sørlige Californias megaområde (*megaregion*), en av 11 storbyområder i USA. Denne megaregionen er mer omfattende, strekker seg østover inn Las Vegas, Nevada og sørover over den meksikanske grensen og inn i Tijuana.

Sør-California omfatter omfattende urbane områder som strekker langs kysten av Stillehavet fra byen Ventura gjennom området Stor-Los Angeles og regionen Inland Empire og ned til området Stor-San Diego. Sør-Californias befolkning består av sju byregioner (*metropolitan areas*), som er Los Angeles og Orange, Inland Empire, (fylkene Riverside og San Bernardino), byregionen San Diego, byregionen Oxnard–Thousand Oaks–Ventura, byregionen Santa Barbara, byregionen San Luis Obispo, og regionen El Centro (Imperial County). Området Los Angeles har over 12 millioner innbyggere, mens området Riverside-San Bernardino har over 4 millioner innbyggere, og området San Diego har over 3 millioner innbyggere. For Det kombinerte statistiske området (*Combined Statistical Area, CSA*) er de fem fylkene Los Angeles, Orange, Riverside, San Bernardino, og Ventura kombinert for å danne Stor-Los Angles med over 17,5 millioner innbyggere. Med over 22 millioner mennesker totalt utgjør Sør-California for grovt sett rundt 60 prosent av hele Californias befolkning (se statistikk under).

Coloradoørkenen og Coloradoelven er lokalisert i Sør-Californias østlige grense med Arizona, og Mojaveørkenen er lokalisert i nord ved Californias grense mot Nevada. Den sørlige grensen er en del av USAs grense mot Mexico.

## Statistikk

## Referanser


## Litteratur
* Castillo-Munoz, Veronica (2016): *The Other California: Land, Identity, and Politics on the Mexican Borderlands*, University of California Press

## Eksterne lenker

* California Historical Society Collection, 1860–1960  – *University of Southern California Libraries Digital Collections*
* Historical Society of Southern California
US Open 1996 (tennis)

**US Open 1996** var en Grand Slam-turnering i tennis som ble spilt i Flushing Meadows i bydelen Queens i New York i perioden 26. august til 8. september. Pete Sampras beseiret Michael Chang i herrefinalen i single og Steffi Graf vant damefinalen over Monica Seles. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Ishockey under OL

**Ishockey i OL**. Ishockey var med på det olympiske programmet i Sommer-OL 1920 i Antwerpen og ble fra og med Vinter-OL 1924 en del av de faste programmet i olympiske vinterleker. Det har blitt arrangert ishockeyturnering i samtlige vinterleker.
I perioden 1920 til 1968 fungerte ishockeyturneringene i OL også som verdensmesterskap, men dette ble endret fra og med Vinter-OL 1972 da man startet å arrangere egen VM-turnering også i år med olympisk turnering. Ishockey for kvinner kom med som olympisk idrett første gang 1998 i Nagano. 

## Menn
 

### Medaljefordeling
*Oppdatert per [[Vinter-OL 2026]]*

} || 3 || 8 || 1 || 12
|-
| 4|| align="left"| || 2 || 3 || 4 || 9
|-
| 5|| align="left"| || 1 || 2 || 5 || 8
|-
| rowspan=2|6||align="left"| || 1 || 0 || 1 || 2
|-
| align="left"| || 1 || 0 || 1 || 2
|-
| rowspan=2|8||**' || 1 || 0 || 0 || 1
|-
| align="left"|**' || 1 || 0 || 0 || 1
|-
| 10|| align="left"|**' || 0 || 4 || 4 || 8 
|-
| rowspan=2|11|| align="left"| || 0 || 1 || 1 || 2
|-
| align="left"|  || 0 || 1 || 1 || 2
|-
| 13|| align="left"|**' || 0 || 1 || 0 || 1
|-
| 14|| align="left"| || 0 || 0 || 2 || 2
|-
| rowspan=2|15|| align="left"| || 0 || 0 || 1 || 1
|-
| align="left"|** || 0 || 0 || 1 || 1 
|}
:**Kursiv* angir nasjoner eller lag som ikke lenger eksisterer.

## Kvinner

### Medaljefordeling
*Oppdatert per [[Vinter-OL 2026]]*

## Eksterne lenker
* Resultater – Ishockey hos Olympedia.org
* Resultater og profilside  på sports-reference.com
My Winter Storm

***My Winter Storm*** er debutalbumet av soloartisten Tarja Turunen. Albumet ble gitt ut 19. november 2007 av Universal Records. Det ble mikset ved Hans Zimmer's Studios. Albumet kommer med en DVD-film, som viser hvordan albumet ble laget.

## Sporliste
#«Ite, Missa Est»
#«I Walk Alone»
#«Lost Northern Star»
#«Seeking for the Reigin»
#«The Reigin»
#«The Escape of the Doll»
#«My Little Phoenix»
#«Die Alive»
#«Boy and the Ghost»
#«Sing for Me»
#«Oasis»
#«Poison»
#«Our Great Divide»
#«Sunset»
#«Damned and Divine»
#«Ciaràn's Well»
#«Minor Heaven»
#«Calling Greace»
#«Damned Vampire & Gothic Divine»
#«I Walk Alone» (artist versjon)
#«I Walk Alone» (Ekstrem Remix)

## Eksterne lenker
*
Lymfocytter

**Lymfocytter** er effektorcellene i det ervervede immunforsvaret. Cellene dannes i benmarg og sirkulerer i kroppen eller befinner seg i lymfeknuter eller diffust lymfatisk vev, slik som peyerske plakk i tarmen. De inndeles i T-celler (eller T-lymfocytter), B-celler (eller B-lymfocytter) og NK-celler. T- og B-celler har som funksjon å beskytte kroppen mot mikroorganismer som bakterier og virus og er ansvarlige for det ervervede immunforsvar (også kalt adaptive immunforsvar). Cellene benytter en tilfeldig sammensetning av gensegmenter (såkalt rearrangering av DNA) til å danne en T-cellereseptor og B-cellereseptor.

## Litteratur
* Anne Spurkland *Immun - Kroppens evige kamp for å overleve* Spartacus 2017 

## Eksterne lenker
*
Transbajkal

**Transbajkal** (russisk: Забайкалье &ndash; *Zabajkalje*) eller **Dauria** (russisk: Даурия &ndash; *Daurija*) er et fjellområde øst for Bajkalsjøen i det sørøstre Sibir i Russland.

Området strekker seg nesten 1000 kilometer over Patomplatået og Nordbajkal-platået i nord til den russiske grensen i sør. I retning øst-vest strekker området seg 1000 kilometer fra Bajkalsjøen til meridianen hvor de to elvene Sjilka og Argun møtes.  

I Det russiske imperiet var Transbajkal en oblast med regionhovedstad først i Nertsjinsk og senere i Tsjita. I dag er mesteparten av området delt mellom republikken Burjatia og Zabajkalskij kraj, mens en mindre del i nord ligger i Irkutsk oblast.
Jan Schaffrath

**Jan Schaffrath** (født 17. september 1971 i Berlin, Tyskland) er en tidligere tysk proffsyklist og nåværende sportslig leder i Team High Road.

Den 1,87 meter høye Schaffrath ble proff i Deutsche Telekom i 1997, og var en trofast hjelperytter for laget i ni sesonger. Sammen med Erik Zabel, Jan Ullrich, Rolf Aldag og Steffen Wesemann, var han en av de store kontinuitetsbærerne i Telekom i denne perioden. Schaffrath var ofte en av Zabels viktigste hjelpere, og gjennom å kjøre inn brudd og holde feltet samlet inn mot oppløpet bidro han til mange av Zabels utallige seire i den rosa trøyen. 

Schaffrath deltok 3, 2 og 1 gang i henholdsvis Vuelta a España, Giro d'Italia og Tour de France. I Touren endte han på en 139.-plass sammenlagt i 1999. Han går ofte under kallenavnet Schaffi.

Etter sesongen 2005 la Jan Schaffrath overraskende opp og fulgte med sin gode venn Zabel til Team Milram, hvor han 1. januar 2006 ble sportslig leder. 17. oktober samme år, ble Schaffrath løst fra kontrakten på grunn av personlige årsaker. Bare en dag senere ble det offentliggjort at han hadde fått ny jobb som sportslig leder i T-Mobile Team,  en stilling han har hatt siden.

## Viktigste resultater
### Som amatør
* 1994: Andreplass i Rad-Bundesliga
* 1994: Tredjeplass i verdensmesterskapet i 100 km lagtempo 
* 1994: Militærverdensmester
* 1996: Militærverdensmester

### Som proff
* 1999: Seier i Rund um Rügen 
* 2000: Tredjeplass i Rund um die Nürnberger Altstadt
* 2001: Femteplass i Ruta del Sol

## Profflag
* 1997 – Team Deutsche Telekom
* 1998 – Team Deutsche Telekom
* 1999 – Team Deutsche Telekom
* 2000 – Team Deutsche Telekom
* 2001 – Team Deutsche Telekom
* 2002 – Team Deutsche Telekom
* 2003 – Team Telekom
* 2004 – T-Mobile Team
* 2005 – T-Mobile Team

## Referanser

## Eksterne lenker
*
Af Chapman (1888)

**«af Chapman»** er en britisk fullrigger, bygget i 1888 under navnet «Dunboyne» som nå ligger fortøyd ved Skeppsholmen, ombygd til vandrehjem. 

## Eksterne lenker

* Stockholm bys side om fartøyet (svensk)
* Svenska Turistföreningen om fartøyet (svensk)
* Artikkel i avisen ''Dagens Nyheter'' om renoveringen av fartøyet (svensk)
Randall Munroe

**Randall Patrick Munroe** (født 17. oktober 1984) er en amerikansk programmerer og skaperen av internett-tegneseriestripen «xkcd». 

Han ble født i Easton i Pennsylvania og vokste opp i Chersterfield i Virginia. Han bor nå i Massachusetts. Han gikk ut av Cristopher Newport University i 2006 med en grad i fysikk. Munroe jobbet for NASA før og etter han hadde blitt ferdig på universitetet, men kontrakten hans ble ikke fornyet i 2006 og han begynte å tegne «xkcd» på fulltid med finansiering av salg av xkcd-relaterte varer.

## Se også
* xkcd

## Referanser


## Eksterne lenker
*
1. serierunde i 2. divisjon avdeling 3 2008

**1. serierunde i 2. divisjon avdeling 3 2008** startet 12. april og endte med to kamper den 14. april 2008.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Adam Jones

**Adam Thomas Jones** (født 15. januar 1965) er en amerikansk gitarist mest kjent som medlem i bandet Tool. Han vant i 2007 en Grammy-pris for arbeidet med coveret på albumet 10,000 Days. Det er ikke bare innen musikk han har talent, han har også jobbet med spesialeffekter i film blant annet med Jurassic Park og Terminator II – Dommens dag. Det er også han som står bak det meste av Tools musikkvideoer.

## Referanser


## Eksterne lenker
* 
* 
*
Gilbert de Clare, 1. jarl av Pembroke

**Gilbert de Clare** (født ca. 1100, død 1148), sønn av Gilbert Fitz Richard, jarl av Clare, og Alice de Claremont, var en innflytelsesrik normannisk adelsmann i Wales, England og Normandie. Han blir noen ganger omtalt som «Strongbow», men det er hans sønn som først og fremst huskes med dette tilnavnet.

Gilbert de Clare ble en baron, skaffet seg eiendommene til hans onkler på farsiden, Roger og Walter, noe som inkluderte baroniene og festningene i Bienfaite og Orbec i Normandie, herredømmet Nether Gwent og festningen Striguil (senere Chepstow Castle). Kong Stefan av England opprettet jarledømmet Pembroke for ham, og ga ham festningen og landområder i Pevensey.

Ved Stefans nederlag i slaget ved Lincoln den 2. februar 1141 var Gilbert blant de som samlet seg rundt keiserinne Maud (Matilda) da hun restituerte i London i juni, men han var i Canterbury da Stefan ble kronet på nytt i 1141. Deretter deltok han i Geoffreys komplott mot Stefan, men da konspirasjonen falt sammen stilte han seg igjen på Stefans side og var sammen med ham under beleiringen av Oxford i slutten av 1142.

I 1147 gjorde han opprør da Stefan avslo å gi ham festningene som var overgitt av hans nevø Gilbert de Clare, 2. jarl av Hertford, hvorpå kongen marsjerte til hans nærmeste festning og med nød og neppe klarte å ta Gilbert til fange. Det synes som om jarlen klarte å komme til en forsoning med kongen før han døde det påfølgende året.

## Familie og barn
Han var gift med Isabel de Beaumont (Elisabeth), tidligere elskerinne av Henrik I av England (og født ham to barn), og datter av Robert de Beaumont, 1. jarl av Leicester. Sammen med Isabel fikk Gilbert følgende barn, alle født ved Tonbridge i Kent:

* Agnes de Clare (født 1112, død ukjent) 
* Baldwin de Clare (født 1114, død ukjent)
* Basilia de Clare (født 1116, død ukjent)
* Richard Fitz Gilbert de Clare, født 1130, død 1176, kjent som «Strongbow», arvet sin fars tittel og ble den andre jarl av Pembroke.

## Referanser


## Litteratur
**Ancestral Roots of Certain American Colonists Who Came to America Before 1700*, av Frederick Lewis Weis, Lines: 66-25, 184-4.

## Eksterne lenker
* Gilbert de Clare at Castlewales.com
* The de Clare Family
Sonja Gaudet

**Sonja Gaudet** (født 22. juli 1966 i North Vancouver) er en canadisk rullestolcurlingspiller, som spiller på Vernon Curling club. 

Hun skadet ryggmargen i en rideulykke i 1997, der hesten steilet og falt bakover over henne. Etter dette prøvde hun ut flere idretter, og begynte med curling i 2003. I 2005 og 2006 var hun med og vant det canadiske mesterskapet, og fikk samme år sitt internasjonale gjennombrudd med gull i Paralympics. Hun har til sammen tre VM-gull og tre paralympiske gullmedaljer, og i februar 2013 fikk hun plass på *Canadian Curling Hall of Fame*, som første rullestolcurlingspiller. 

Hun var Canadas flaggbærer under åpningsseremonien ved Paralympiske vinterleker 2014 i Sotsji. 

Hun er gift og har to barn.

## Resultater

## Utmerkelser
* 2013 - plass på *Canadian Curling Hall of Fame*
* 2014 - *Whang Youn Dai Achievement Award* ved Paralympiske vinterleker 2014

## Eksterne lenker
* 
* Profil hos den canadiske paralympiske komité 
* Profil hos Paralympics 2014
Matilda FitzRoy

**Matilda FitzRoy** var en uekte datter av kong Henrik I av England og hans unge elskerinne Isabel de Beaumont (ca. 1102 – ca. 1172), søster av Robert de Beaumont, 2. jarl av Leicester. I flere kilder står det at morens navn er ukjent. Henrik I hadde mange elskerinner og skal ha hatt minst ni sønner og mellom 12 og 15 døtre.

Hennes besteforeldre på farsiden var Robert de Beaumont, 1. jarl av Leicester, og Elizabeth av Vermandois. Hun var halvsøster av Richard «Strongbow» de Clare, hennes mors sønn via et ekteskap med Gilbert de Clare, 1. jarl av Pembroke.

Hun ble abbedisse ved klosterkirken Notre-Dame i Montivilliers i Normandie. Av den grunn blir hun stundom nevnt som *Maud av Montvilliers*.

## Referanser
Arne Ronold

**Arne Ronold** (født 11. juni 1957) er redaktør av bladet *[[Vinforum]]* og Norges første innehaver av tittelen Master of Wine. 

Han har gitt ut en rekke bøker, blant annet *Verdt å vite om vin* (sammen med Jørgen Mønster) og de årlige *Beste vinkjøp*-bøkene. 

Han er sivilingeniør i teknisk fysikk fra NTH i Trondheim i 1981, og har arbeidet for Det norske Veritas. *Vinforum* ble etablert i 1986.

## Eksterne lenker
*
Steve Reich

**Stephen Michael Reich** (født 3. oktober 1936) er en amerikansk komponist. Han er en pioner innenfor minimalisme. Han ble tildelt Polar Music Prize i 2007 sammen med Sonny Rollins.

Han dannet i 1966 sitt eget ensemble, «Steven Reich and Musicians», som han turnerte med og siden har innspilt en betydelig del av hans musikk. Reich har skrevet flere musikkverk fra 1960-åra og fram til 2022.

## Referanser


## Eksterne lenker
* 
* 
* 
*
MF «Beffen»

**MF «Beffen»** er en liten ferge som tar passasjerer over Vågen i Bergen, nærmere bestemt mellom Bryggen og Nykirkekaien. Gjennom over et århundre i drift har *Beffen* blitt en del av bybildet og nærmest en institusjon å regne for bergenserne. 

Driften av fergen har i flere perioder slitt med dårlig økonomi, men har blitt sponset av privatpersoner og bedrifter for å holde driften gående.

Båten har en motor på 22,5 hk og turen tar litt mer enn 2 minutter. Mange bruker båten til jobb og skole. Navnet «Beffen» er en folkelig uttale av forkortelsen B.E.F. som står for Bergens Elektriske Færgeselskab. Den folkelige formen er etterhvert blitt navnet på fergen som trafikkerer den siste gjenværende ruten til B.E.F.

## Historie
I 1894 tok bergenseren J.C. Troye initiativ til å starte selskapet, og første ferge var i drift 1. august samme år. I 1896 var det drift av flere ferger på Vågen, mellom Dreggen og Murallmenningen og mellom Bradbenken og Holbergsallmenningen. I en kort periode var det også et trekantsamband mellom Vågsbunnen – Bradbenken og Tollboden.

Ved starten gikk det fire små ferger i seks ulike samband på Vågen og Puddefjorden. Denne fergen er den tolvte i rekken.

BEF-fergene gikk opprinnelig på ladbare elektriske batteri, før bensinmotoren ble innført i 1926.

3. juni 2012 ble «Beffen» løftet av Vågen og fraktet til Nordåsvannet i forbindelse med Lions Club Fanas årlige «Kolibrifest» til inntekt for CARF. Under arrangementet gikk «Beffen» i rute mellom Sjøsportsenteret, Marmorøyene og Bergens Roklub.

1. juni 2015 ble EF «Beffen» satt i rute der hvor MF «Beffen» gikk. I 2019 ble de tre fergene lagt ut for salg. For at de ikke skulle forsvinne fra Bergen, fikk Bergen kystkultursenter støtte fra kommunen og næringslivet til å kjøpe dem og fortsette fergedriften.

I Norge er EF «Beffen» det første «nullutslippsfartøy» som er sertifisert som passasjerskip.

## Referanser


## Kilder
* Arkivet etter Bergen Elektriske Færgeselskap, oppbevart ved Lokalhistorisk Arkiv i Bergen (LAB)
* Jo Gjerstad og Erling Virkesdal: *Fra Muren til Slottsgaten*, 1994.

## Eksterne lenker
* 
* 
*  BA: «Beffen sekund for sekund»
*  NRK: «112 år i bergenserens tjeneste»
*  E/F Beffen nyhetsartikkel i Bergensavisen
Bitonto

**Bitonto** er en kommune i storbyområdet Bari i regionen Puglia i Italia. Byen har rundt 56&nbsp;000 innbyggere.

## Referanser


## Eksterne lenker
*
Studioscene

En **studioscene**, som også kan kalles en «svart boks» eller «**black box**» er en type scene man oftest finner på et teater. 

Scenen er, som navnet antyder, et rom med svarte vegger og tak. 

Formålet med denne salen er at man kan operere med en hvilken som helst scenografi og at skuespillerne skal kunne visualisere ting som publikum ikke ser på scenen. Tanken er at hvis skuespillerne tror at noe er der, så blir det også troverdig for publikum. Det er lettere å visualisere dersom scenen har et nøytralt preg, i dette tilfellet svart.

Studioscenen kan også brukes med enkel eller full rekvisitt-scenografi, eller til konserter. En studioscene, eller black box, gir kunstnere et mye større kreativt lerret å jobbe på. De får mer kreativ frihet der de kan utforske scenekunstens grenser. 

## Referanser
Trønnes

**Trønnes** (lokal uttale: *Trønns*) er ei grend i Stor-Elvdal i Innlandet fylke. Det er ca. 100 husstander på Trønnes. Norges første aldershjem, Nystu-Trønnes, er i dag musuem og samlingspunkt på Trønnes. På naboeiendommen er det butikk, Nærbutikken, og Trya Camping. Trya er ei god fiskeelv som renner ut fra Trytjønnet ved Vinjevegen og ut i Glomma nedenfor Trya Camping.

På Trønnes ligger Midt-Østerdal videregående skole avdeling Nordstumoen. Dette er en internatskole som ble startet på slutten av 1960-tallet. Nordstumoen gård ble gitt som gave til staten av siste gårdseier, Guri Lindvik. I mange år ble skolen drevet som skole for «evneveike gutter og jenter». Hovedbygningen ble totalrestaurert i 1972 etter en brann.

Lokalet Noren og festplassen Paviljongen er to sentrale samlingspunkter på Trønnes fra gammel tid. Riksvei 3 går gjennom Trønnesgrenda mens Glomma renner langsomt forbi ved siden av. Det er avkjøring til Vinjevegen og videre til Friisvegen fra Trønnes.